**Στεφανομάριο Φραντσέσκο Γαζίλας**

**Τίτλος έργου** *Azga*

**Οργανικό σύνολο** πιάνο, βιμπράφωνο, βιολί, βιολοντσέλο

**Περιγραφή έργου**

Βιώνοντας την καθημερινότητα στην Ελλάδα και την ασταμάτητη έκθεση σε μία ζοφερή πραγματικότητα παγκοσμίως, η αντίδραση της «πάλης ή φυγής» (“fight or flight” response) είναι ένα από τα αγαπημένα μου καταφύγια, αλλά και ταυτοχρόνως ένα αντικείμενο μελέτης μου. Η σύνθεση αυτή λοιπόν προσπαθεί να εξωτερίκευση αυτήν την εσωτερική κατάσταση ως μία αφαιρετική αναπαράσταση των σκέψεων και των αισθήσεων που συμβαίνουν εντός μου. Η πρόθεσή μου είναι να συνυπάρξουν τα ηχητικά συμβάντα, κάποτε συνομιλώντας και άλλοτε αγνοώντας το ένα το άλλο, με διάθεση παιγνιώδης αλλά και αγχωμένη συνάμα.